கேள்வி: ஆரணி (திருவண்ணாமலை மாவட்டம்) - ஆரணி மற்றும் அதைச் சுற்றியுள்ள கோவில்கள் பற்றி தகவல் சொல்.
பதில்: * ஆரணி புத்திர காமேட்டீஷ்வரர் ஆலயம் * ஆரணி கைலாசநாதர் கோயில் * ஏரிக்குப்பம் எந்திர சனீசுவரன் கோவில் * முனுகப்பட்டு மன்னார்சாமி சமேத பச்சையம்மன் கோயில் * தேவிகாபுரம் பெரியநாயகி அம்மன் கோயில் * வேம்புலியம்மன் கோயில் (ஆரணி) * காமக்கூர் சந்திரசேகரசுவாமி கோயில் இதன் காரணமாக, "கோவில்களின் நகரம்" என்ற பெயரும் பெற்றுள்ளது.
கேள்வி: ஆரணி (திருவண்ணாமலை மாவட்டம்) - சொற்பிறப்பியல் என்பது என்ன?
பதில்: பழங்காலத்தில் ஆரணி, ஆரண்யம் என அழைக்கபட்டது; ஏனெனில் இந்தப் பெயர் சமஸ்கிருதம் மொழியிலிருந்து வந்திருக்கலாம் எனவும் கூறப்படுகிறது. ஆர் என்பது அத்தி மரம்; முற்காலத்தில் இந்த இடத்தில் அதிகப்படியான அத்திமரங்கள் இருந்துள்ளன. மேலும், இந்த இடத்தில் கமண்டல நாகநதி ஆறு ஓடுகிறது. நதியும் மரமும் ஆபரணங்களாக உள்ளதால், முறையே (ஆர்+அணி) ஆரணி என்றும், (ஆறு+அணி) ஆறணி என்றறுமாகி, பின் மருவி ஆரணி என இறுதியாகப் பெயர் பெற்றது என்றும் கூறப்படுகிறது.
கேள்வி: ஆரணி (திருவண்ணாமலை மாவட்டம்) - பொருளாதாரம் பற்றி விளக்கவும்.
பதில்: 2011 ஆம் ஆண்டு இந்திய மக்கள்தொகை கணக்கெடுப்பின் படி, ஆரணி நகர தொழிலாளர் பங்கு விகிதம் 35.50% ஆகும். ஆரணி வட்டம் தலைமையகமாக இருப்பதால் முதன்மைத் தொழிற்துறை தொடர்புகள் குறைவாகவும் , சேவைத்துறை நடவடிக்கைகளில் வளர்ச்சி மிகையாகவும் கொண்டுள்ளது. அரிசி தொழிற்சாலை, நெசவு தொழில் பட்டுப்புடவை உற்பத்தி, விவசாய வணிகத்தொழில் மற்றும் நகரைச்சுற்றியுள்ள தொழிற்சாலைகள் வாயிலாக இவ்வூர் மக்களுக்கு பெரும்பாலும் வேலைவாய்ப்பு கிடைக்கிறது. தொழிலாளர்களில் சுமார் 50 சதவீதம் பேர் போக்குவரத்துச் சேவைகள், வணிகம் மற்றும் சேவைத்துறைகளில் பணிபுரிபவர்களாக உள்ளனர். உற்பத்தி சார்ந்த தொழில்கள் மற்றும் குடிசைத் தொழில்கள் போன்ற இரண்டாம் நிலை தொழிற்துறை நடவடிக்கைகளில் 10 சதவீத தொழிலாளர்கள் பணிபுரிகின்றனர். நகரில் உள்ள மொத்தத் தொழிலாளர்களில் ஆண்களின் பங்கு 50 சதவீதமும் பெண்களின் பங்கு 20 சதவீதமாகவும் கணக்கிடப்பட்டுள்ளது. அதுமட்டுமில்லாமல் அன்றாட வேலைக்காக சென்னை, பெங்களூரு, கோயம்புத்தூர், திருப்பூர், சேலம், திருச்சி போன்ற இடங்களுக்கு இங்குள்ள மக்கள் இடம்பெயர்ந்து வேலை செய்கின்றனர். அதுமட்டுமில்லாமல், ஆரணி சேலை புவிசார் குறியீடு மற்றும் தேசிய விருது பெற்றும் ஆரணி நகரில் பட்டு பூங்கா அமைக்கப்படாமல் உள்ளது. இந்த பட்டு பூங்கா அமைத்தால் ஆரணி சேலை அதிகப்படியான வருவாய் ஈட்டும் நகரமாக வளரும்.[https://m.dinakaran.com/cms/News_Detail.asp?Nid=405728 ஆரணியில் பட்டு ஜவுளி பூங்கா] ஆரணியில் பட்டுச்சேலை மற்றும் அரிசிக்கு மிகவும் பெயர் பெற்றது.
கேள்வி: ஆரணி (திருவண்ணாமலை மாவட்டம்) - ஆரணி பட்டுக் கைத்தறி குழுமம் பற்றி நீங்கள் என்ன அறிந்துள்ளீர்கள்?
பதில்: தமிழ்நாடு அசல் வெள்ளி ஜரிகை இழைகளை பயன்படுத்தி நெசவு செய்யும் கைத்தறி பட்டுச் சேலை குழுமங்களிலியே மிகப்பெரிய குழுமமாக ஆரணி இயங்கி வருகிறது. 35000க்கும் மேற்பட்ட பாரம்பரியமான நெசவு கலைஞர்களைக் கொண்டு ஆரணி இயங்கி வருகிறது [https://m.facebook.com/AraniDistrict97/photos/a.315910715778737/533914457311694/?type=3 ஆரணி பட்டு வரலாறு மற்றும் ஆரணி பட்டு கைத்தறி குழுமம்]